CA ““perit-au Dacii?" Titlul celebrului 


Eu e fie: 

studiu al lui Bogdan Petriceicu Hasdeu este mai actual 
astazi ca niciodata. Formulata in urma cu peste 100 de ani, 
intrebarea marelui scriitor si istoric mai asteapta raspuns. 
Intr-adevar: ce se intampla cu dacii? Au disparut oare din 
istoria Romaniei? De la o vreme incoace, capitolul care le e 
dedicat in manualele scolare a devenit aproape invizibil, iar 
cercetarea oficiala pare sa-i ignore total, in ciuda unor 
descoperiri incitante, facute in ultimul timp. Scenariu ocult 
sau, pur si simplu, uitare? Cu prilejul "Anului Decebal", 
dedicat aniversarii a 1900 de ani de la cucerirea Daciei de 
catre romani, revista noastra isi propune sa gaseasca un 
raspuns la intrebarea mai veche de un secol, initiind o serie 
de interviuri si reportaje dedicate "misterului dac". 

Pentru inceput, ne-am adresat istoricului G.D. Iscru, 
conferentiar universitar doctor la Universitatea "Dimitrie 
Cantemir" din Bucuresti. 

"Suntem prizonierii unor prejudecati" 

- Domnule profesor, de ce ar trebui ca anul 2006 sa fie 
"anul Decebal"? 
- In primul rand, pentru ca se implinesc 1900 de ani de la 
marele razboi al anului 106, cand armatele imperiale 
romane au cucerit regatul dacic al lui Decebal, un 
eveniment fundamental pentru ceea ce avea sa devina 
poporul roman. 

Pe de-alta parte, propunerea noastra are ca scop 
incercarea de a atrage atentia asupra unei parti a istoriei 
noastre care a fost neglijata, minimalizata. Componenta 
dacica a poporului roman a fost de prea multe ori trecuta cu 
vederea, in incercarea de a include prin orice mijloace 
spatiul romanesc in acela al culturii romane. Uneori, in 
dorinta de a apartine cu orice pret acestui spatiu, s-au facut 
exagerari, erori, s-au neglijat dovezi istorice, izvoare antice 


si s-au facut interpretari fortate. O cercetare stiintifica 
adevarata presupune deschidere si lipsa de prejudecati, ca 
sa nu mai vorbim de onestitatea de a lua in calcul toate 
dovezile, si nu numai pe acelea care ne convin. O idee nu 
este neaparat adevarata, numai pentru ca este general 
acceptata. Cand vine vorba despre istorie, s-au vazut 
rasturnari de situatie spectaculoase. Pana mai ieri, Troia era 
considerata un mit fara corespondent in realitate de catre 
istoricii profesionisti. A trebuit ca un amator pasionat, 
Schlieman, sa le dovedeasca istoricilor adevarul. Acelasi 
lucru se intampla si cu istoria noastra. Suntem prizonierii 
unor prejudecati, ai unor clisee istorice insuficient 
cercetate, care uneori contrazic bunul simt. Popoarele nu 
pot disparea pur si simplu, ca si cum n-ar fi fost, si acesta 
este si cazul civilizatiei geto-dace, care avea radacini foarte 
puternice, foarte adanci, foarte vechi. Imperiile, cum a fost 
cel roman, nu cucereau teritorii ca sa le civilizeze, ci in 
scopuri mult mai pragmatice. Ipoteza oficiala spune ca 
poporul dac, infrant si decapitat, a acceptat cu bucurie 
limba si obiceiurile invadatorilor, ceea ce este foarte greu 
de crezut, de vreme ce grosul armatelor romane era 
constituit din mercenari stransi de pe tot cuprinsul 
imperiului. 

Ca sa revenim la "anul Decebal", important este ca 

incercam sa atragem atentia asupra unor aspecte ale 
istoriei noastre insuficient cercetate. Din nefericire, 
autoritatile statului, mediile academice si chiar cercetatori 
din domeniul istoriei par foarte reticenti in fata oricarei 
incercari de a evalua intr-o noua lumina istoria poporului 
roman, drept care initiativa noastra privitoare la "anul 
Decebal" nu a gasit sustinere. Este pacat. Pana nu vom sti 
cine suntem si de unde venim, nu vom putea stapani 
prezentul. 
Cand "adevarurile absolute" devin pietre de mormant 
- Cercetarea istorica are nevoie de “sange rece". In ce-i 
priveste pe daci, sangele s-a urcat adesea la capul unor 
preopinenti, nu totdeauna de certa calitate profesionala. S- 
au facut multe exagerari in aceasta zona controversata a 
istoriei noastre. S-au amestecat prea multi amatori de 
"miracole dacice", fapte ce au starnit reticenta 
cercetatorilor profesionisti... Nu credeti? 


- Fara indoiala ca o idee, ca sa fie credibila, trebuie 
argumentata temeinic, si ca amestecul neprofesionistilor in 
domeniul istoriei poate sa strice. Nu e suficient sa citesti 
trei carti ca sa te pricepi. Pe de-alta parte, studiul modern al 
istoriei se face cu specialisti din foarte multe domenii. Dintr- 
o echipa de cercetare fac parte nu numai istorici si 
arheologi, dar si experti in lingvistica, etnologi, geologi, 
specialisti in mitologie, arhitecti etc. Pentru a ne apropia de 
adevar este nevoie de o cercetare pluridisciplinara foarte 
complexa, in plus, e nevoie de intuitie si de nonconformism. 
Studiul istoriei nu presupune o cercetare liniara. Este ca un 
joc de puzzle, ale carui elemente trebuie imbinate pentru a 
obtine tabloul in ansamblu. La noi, acest tip de cercetare 
inca nu exista. Viziunea noastra asupra istoriei este 
inchistata, rigida, plina de “adevaruri absolute" pe care 
nimeni nu se mai oboseste sa le cerceteze, desi in ultimii 50 
de ani s-au schimbat multe. Bineinteles ca amestecul unor 
neaveniti este nociv, dar nu poti, ca istoric, sa ignori 
contributia unui lingvist, de pilda, si elementele pe care 
acesta le aduce, pentru ca ele sunt fundamentale. Toata 
lumea stie ca "ne tragem din daci si din romani" si aceasta 
este o axioma. Dar aici sunt o multitudine de nuante, de 
lucruri noi care au aparut intre timp. Ce facem in aceasta 
situatie? Respingem aprioric orice element care contrazice 
teza? Ce fel de cercetare stiintifica este aceea? In stiinte, in 
general, descoperitorii sunt aceia care au avut curajul de a 
pasi dincolo de cararea batuta. Care au avut curajul de a 
pune la indoiala ceea ce "stie toata lumea". Aceasta este 
valabil cu atat mai mult in zona istoriei, unde dovezile sunt 
interpretabile. Pana la urma, tot ceea ce dorim este pur si 
simplu o cercetare stiintifica onesta a unei ipoteze: aceea 
ca trasaturile fundamentale ale poporului roman sunt traco- 
geto-dacice avandu-si radacinile in timpuri foarte vechi, 
apartinand preistoriei. 

- Ce dovezi exista in acest sens? 

- Nu exista an in care sapaturile arheologice facute in tot 
bazinul Dunarii, in intregul areal balcanic, sa nu scoata la 
iveala dovezi ale acestei stravechi civilizatii de acum 6-8 mii 
de ani. Cele mai recente au fost facute in Bulgaria si in 
Serbia, dar culturile Hamangia, Cucuteni, Gumelnita sau 
Boian sunt prezente pe teritoriul romanesc. Urmele acestei 
civilizatii i-au facut pe cercetatori - si nu romani, ci 


americani, italieni, francezi - sa numeasca aceasta zona 
"Vechea Europa", considerand-o un punct de plecare pentru 
civilizatiile europene de mai tarziu. Inclusiv pentru marele 
neam al tracilor, din care faceau parte si geto- dacii, si care 
ocupau un teritoriu imens. In mijlocul acestui teritoriu se 
afla spatiul de astazi al Romaniei. 

Nenumarate izvoare istorice confirma continuitatea 
acestui filon tracic si influenta pe care acesta a exercitat-o 
de-a lungul mileniilor in Europa, dar de multe ori, aceste 
izvoare sunt ignorate. Altele pur si simplu nici n-au fost 
cercetate pana de curand, cum este Cartea invatatului 
suedez Carolus Lundius din secolul 16, numita "Zalmoxis, 
primul legiuitor", in care acesta sustine originile traco-geto- 
dacice ale poporului suedez. Si nu este un caz singular. 
Europa a fost plina de dave (cetati dacice). Regii danezi, 
pana doar acum cateva sute de ani, se auto-intitulau "reges 
daciae'", pastrand astfel memoria ancestrala a originii lor. 
La 1275, este mentionat un rege danez numit Petrus de 
Dacia, aflat in fruntea unui... "Colegiu al Daciei"! La Paris 
exista un "Collegium Dacicum'". In Spania exista, de 
asemeni, toponime si traditii care vorbesc despre o origine 
situata in Vechea Europa. Nemtii, care-si spun "deutch", ca 
si olandezii (dutch) isi revendica, de asemeni, originile din 


Columna lui Traian, detalii 


zeii 

Dar ce sa ne mai miram de izvoarele istorice 
necercetate sau ignorate, aflate in bibliotecile Europei, cand 
relicve esentiale, cum sunt tablitele de la Tartaria, ce contin 
cea mai veche scriere, au starnit mai mult interes 
cercetatorilor straini decat celor romani? De asemeni, 
tablitele de plumb despre care s-a scris in revista dvs., 
coifurile dacice, tezaurele gasite pe teritoriul Romaniei nu 
au fost niciodata cercetate cu adevarat in acest mod, 


pluridisciplinar, istoricii nostri  marginindu-se sa le 
eticheteze intr-un mod superficial. As putea continua la 
nesfarsit aceasta pledoarie pentru o cercetare complexa si 
moderna a istoriei noastre. De fapt, este vorba despre a 
schimba viziunea asupra tuturor acestora, caci specialistii 
romani considera drept fantezii chiar si lucrari intrate deja 
in istoriografia unor tari straine. 

O fantoma bantuie Romania: nationalismul 

- Domnule profesor, cat din toate aceste lucruri se invata in 
scoli? 

- Aproape nimic. In scoli se invata ceea ce s-a invatat in 
ultimii 50 de ani si nici un fel de intrebare, de punere in 
discutie nu a intervenit. Se predau niste "adevaruri" batute 
in cuie. In scolile din Romania se studiaza mai mult Grecia si 
Egiptul antic decat civilizatia geto-daca, ignorata, trecuta 
sub tacere. Adevarul istoric este pur si simplu siluit. Copiii 
afla despre zei greci, despre care acum se stie clar ca au 
fost adoptati de la geto-daci. Mitul lui Prometeu, al lui 
Orfeu, sunt geto-dacice. Autorii antici, de la Herodot la 
Strabon, spun ca grecii au imprumutat poezia, muzica si 
instrumentele muzicale de la traci. Orfeu, Osaios, Linas, 
Tamyris, toti au fost traci. Orfeu era fiu al unui rege get; 
zeul Appolon, care i-a dat lira, era get; Euridice era o nimfa 
din Tracia. Nu se invata nimic despre religia, despre 
spiritualitatea traco-geto-daca, desi aceasta constituie baza 
celei grecesti, care mai tarziu a fost adoptata de romani. 
Amplitudinea civilizatiei traco-geto-dacice si influenta ei 
asupra unui spatiu enorm din Europa a fost evidentiata de 
unii cercetatori romani, si nu ma refer aici numai la 
Densusianu, dar si (mai tarziu) la Hadrian Daicoviciu si la 
Parvan. Daca in perioada interbelica se vorbea despre o 
natiune traco-geto-daca, acum, din motive pe care nu le 
mai expun, istoricii se feresc sa vorbeasca despre asa ceva, 
iar in scoli, referirile la toate acestea se fac cu fereala, cu 
jena, ca si cum ar fi ceva de rusine. De fapt, cred ca totul a 
pornit de la diferenta de opinii si de viziune intre doi mari 
istorici: Densusianu si Parvan. Ar mai fi un element care ar 
putea explica aceasta atitudine fata de istoria noastra: 
teama de a nu parea nationalisti, de a nu fi asociati cu 
istoria festivista de pe timpul lui Ceausescu, cand se 
sarbatoreau 2050 de ani de la statul lui Burebista. De multe 
ori, pe parcursul timpului, istoria a fost scrisa in functie de 


contextul social, politic sau de alta natura, si multi, nu 
numai Ceausescu, au incercat sa foloseasca istoria in vreun 
scop. Aceasta nu inseamna insa ca trebuie sa cadem in 
extrema cealalta. 


